text: À Cléomadès est venus 
   Uns hom qui gaitoit sor la tour. 
   Tout errant ot corné le jour 
   Que Cléomadès venus fu. 
   Maintenant a reconneü 
   Cléomadès que il le voit. 
   Lors s'en vint devers lui tout droit. 
   Devant lui s'est agenoilliez. 
   "Sire, "fait il, "bon jour aiez 
   Et vostre conpaignie aussi, 
   K'ainc riens si volentiers ne vi, 
   Si m'ait Diex, com je vous voi, 
   Ne de riens si grant joie n'oi 
   Que de ce qu'estes repairiez." 
   "Bien voi que me reconnoissiez," 
   Fait Cléomadès. "Biaus amis, 
   PageV02P174
   Qui estes vous ?" — "Gaite tous dis 
   Ai esté céens moult lonc tans ; 
   Gaitié i ai près de XXX ans."
  